OpenLLM-France/wikimedia huggingface dataset:
# Andatzako mendilerroa

    Artikulu hau mendilerro buruzkoa da; beste esanahietarako, ikus «Andatza».
Andatzako mendilerroa Gipuzkoan kokatuta dagoen mendilerro bat da. Bere punturik altuena Andatza mendia da, 562 metrorekin.
Mendilerroan dagoen Andatza mendiak ematen dio izena mendilerroari.

## Mendiak

* Andatza, 562 m 43°14′48″N 2°04′33″W﻿ / ﻿43.2467301°N 2.0757521°W﻿ / 43.2467301; -2.0757521
* Ezkeltzu, 508 m 43°14′03″N 2°05′01″W﻿ / ﻿43.234285°N 2.0835019°W﻿ / 43.234285; -2.0835019
* Irumuno, 494 m 43°12′19″N 2°07′59″W﻿ / ﻿43.2052624°N 2.1331012°W﻿ / 43.2052624; -2.1331012
* Belkoain, 491 m 43°13′20″N 2°02′50″W﻿ / ﻿43.2223013°N 2.0473087°W﻿ / 43.2223013; -2.0473087
* Zarateaitz, 487 m 43°13′13″N 2°05′58″W﻿ / ﻿43.2203466°N 2.0994709°W﻿ / 43.2203466; -2.0994709
* Bulanomendi, 466 m 43°12′49″N 2°07′04″W﻿ / ﻿43.2135916°N 2.1177665°W﻿ / 43.2135916; -2.1177665
* Peusgarate, 459 m 43°13′45″N 2°05′46″W﻿ / ﻿43.2292712°N 2.0961136°W﻿ / 43.2292712; -2.0961136
* Arripilletako gaina, 458 m 43°13′46″N 2°05′47″W﻿ / ﻿43.2294883°N 2.0962947°W﻿ / 43.2294883; -2.0962947
* Ziortza, 451 m 43°14′24″N 2°04′55″W﻿ / ﻿43.2399319°N 2.0820030°W﻿ / 43.2399319; -2.0820030
* Aitzondo, 445 m 43°13′05″N 2°06′23″W﻿ / ﻿43.2181411°N 2.1064475°W﻿ / 43.2181411; -2.1064475
* Enuto, 399 m 43°14′41″N 2°03′38″W﻿ / ﻿43.2446371°N 2.0605192°W﻿ / 43.2446371; -2.0605192
* Learbarro, 396 m 43°14′03″N 2°02′51″W﻿ / ﻿43.2342886°N 2.0475438°W﻿ / 43.2342886; -2.0475438
* Erramuaitz, 389 m 43°12′59″N 2°05′37″W﻿ / ﻿43.2163104°N 2.0935098°W﻿ / 43.2163104; -2.0935098
* Eztenagako Txurrua, 369 m 43°14′15″N 2°06′24″W﻿ / ﻿43.237619°N 2.1065447°W﻿ / 43.237619; -2.1065447
* Esteneagako Txurrua, 367 m 43°14′15″N 2°06′23″W﻿ / ﻿43.2374663°N 2.1063690°W﻿ / 43.2374663; -2.1063690
* Biribillondo, 346 m 43°14′50″N 2°03′14″W﻿ / ﻿43.2470862°N 2.0540140°W﻿ / 43.2470862; -2.0540140
* Basopota, 324 m 43°12′46″N 2°03′45″W﻿ / ﻿43.2128455°N 2.0624632°W﻿ / 43.2128455; -2.0624632
* Olaiko gaina, 323 m 43°14′58″N 2°03′02″W﻿ / ﻿43.2494036°N 2.0505956°W﻿ / 43.2494036; -2.0505956
* Txaldatxur, 303 m 43°14′57″N 2°02′17″W﻿ / ﻿43.2491756°N 2.0379236°W﻿ / 43.2491756; -2.0379236
* Leteun, 228 m 43°14′47″N 2°02′00″W﻿ / ﻿43.2463542°N 2.0333286°W﻿ / 43.2463542; -2.0333286
* Abaro, 201 m 43°16′00″N 2°06′38″W﻿ / ﻿43.2666044°N 2.1105119°W﻿ / 43.2666044; -2.1105119
* Iuiamendia, 176 m 43°15′37″N 2°05′55″W﻿ / ﻿43.2602800°N 2.0987427°W﻿ / 43.2602800; -2.0987427
* Agamuno, 169 m 43°15′57″N 2°05′00″W﻿ / ﻿43.2659265°N 2.0832280°W﻿ / 43.2659265; -2.0832280

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Andatzako mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q56475090
# Andechs

Andechs Alemaniako udalerria da. Bavariako estatuan kokatuta dago, [[Starnberg (barrutia)|Starnberg]] barrutian. 2014an 3.424 biztanle zituen 40,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q165958
* Multimedia: Andechs / Q165958
# Andavías

Andavías Zamorako probintziako udalerria da, Tierra del Pan eskualdean dagoena.
2008ko urtarrilaren 1eko erroldaren arabera 479 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1650473
* Multimedia: Andavías / Q1650473
# Andazarrate

Andazarrate Asteasu eta Aia artean dagoen mendatea da. GI-2631 errepideak zeharkatzen du. 461 garaieran dago, Aiatik 7 kmra dago, eta 6 kmra Asteasutik. GR 34 eta Gipuzkoako barnealdeko Done Jakue bidea, Saiatz bide izena duen aldaeran, zeharkatzen ditu. 1933tik 1956 urtean tuberkulosiaren aurkako ospitale egon zen bertan, itxi eta gero eskola moduan erabili zena 1971 urtera arte. 1990 urtean eraitsi zen.

## Kanpo estekak

* Datuak: Q20492454
# Ande (mitologia)

Ande Pirinio aldeko euskal mitologiaren jainkosa izen zen, Akitania erromatarrraren garaian.
Bere ezaugarriak ezezagunak dira. Berari eskainitako aldarea Ariègeko Caumont herrian aurkitu zuten.

## Erreferentziak

* ↑ Jose Miguel de Barandiaran, obras completas. Egilea, Jose Miguel de Barandiaran. Argitaletxea, Editorial la gran enciclopedia vasca, Bilbao 1972.

## Bibliografia

* Jose Miguel de Barandiaran, obras completas. Egilea, Jose Miguel de Barandiaran. Argitaletxea, Editorial la gran enciclopedia vasca, Bilbao 1972.

## Kanpo estekak

* Datuak: Q12253465
# Andecha Astur

Andecha Astur (AA) (euskaraz, Asturiar Elkartasuna) Asturiasko alderdi politiko ezkertiar eta nazionalista bat da.
1990an sortu zen baina oraindik ez du inoiz ordezkaririk lortu Asturiasko Printzerriko Batzar Nagusian. 1999 udal-hauteskundeetan bere lehenengo zinegotzia lortu zuen Asturiasen. 2003an, berriz, bi Riosa eta Carreñon.
Gaur egun, David Rivas Andecha Asturreko Zuzendaritza-Batzordeko kide eta ekonomia eta garapeneko idazkaria da.
"Asturina" da erabiltzen duten bandera.

## Ideologia

Andecha Asturrek jarraitzen duen ideologia eta politikoa hurrengoa da :
* Autonomo eta langileon eskubideak.
* Hezkuntza laikoa.
* Politika sozial eta aurrerakoia.
* Doako osasun-publiko orokorra.
* Ikerkuntza eta garapena.
* Ekologia eta ingurugiroa.
* Demokrazia esku-hartzailea ezartzea.
* Gay, lesbiana eta emakumeen eskubideak parekatzea.
* Asturieraren koofizialtasuna.
* Terrorismoa gaitzestea.
* Asturias naziotzat ezagutzea.
* Herrien autodeterminazio eskubidea exijitzea.

### Asturiasko mendebaldeko zonaldearen hizkuntzarekiko jarrera

Andecha Astur Asturiasko mendebaldeko zonaldean hitz egiten den hizkuntza bablearen aldaera bat dela aldarrikatzen du, non galiziera-asturiera mintzatzen da eta periodikoki zonaldearen hizkuntzari galiziar telebista eta Galiziako Xunta aurrera eramaten duen galiziera ren inposizio politika salatzen du.

## Kanpo estekak

* (Asturieraz) Andecha Astur alderdiaren webgunea
* Datuak: Q3293760
# Antzoras

Antzoras Bizkaiko hondartza. Ibarrangeluko udalerrian kokatuta dago, Antzora auzoan.

## Ezaugarriak

Hondartza txikia da, batez ere harriek osatzen dute eta Laida eta Lagako hondartzen artean dago. Itsasbehera denean harea dagoen arren, marea igotzean ia erabat desagertzen da.
Hondartzara heltzeko BI-3234 errepidean hasten den bide bat hartu behar da.

### Azalera

* Zabalera: 50m
* Itsasbera: 1.000 m2
* Itsasgora: 500 m2

## Jakingarriak

Antzoras hondartza nudista da.

## Ikus, gainera

* Antzora

## Kanpo estekak

* Datuak: Q12253707
# Antzoriz lurmuturra

Antzoriz lurmuturra Lekeitio udalerriaren iparraldeko mugan dagoen itsaslabarra da. Santa Katalina izenez ere ezagutzen da, bertan dagoen baselizaren izenetik.

## Inguru fisikoa

Antzoriz lurmuturraren koordenatuak 43 22,60 I eta 002 30,60 M dira. Otoio mendiaren iparraldeko hegian kokatua dago; ekialderantz Lekeitioko kostaldea dago, eta hirigunea 1,5 kilometrotara; mendebalderantz, berriz, Ispasterko itsaslabarrak eta Ogellako hondartza.
Lurmuturra kareharriz osatua dago, eta bere egiturari esker hainbat kobazulo aurkitzen dira bertan.

## Kobazuloak

Lurmuturrean Antzorizko kobak ditugu, Santa Katalina izenez ere ezagunak (baseliza horren azpian daudelako). Haietako batean (Antzoriz I) Santa Katalinako aztarnategia dago, 1982-2000 urteetan induskatu zena eta harrezkero hainbat arlotan Europako arkeologiaren erreferentzia bihurtu dena.

## Baseliza

Lurmuturraren gaineko muinoaren tontorrean, Antzorizko Santa Katalina baseliza dago. Erdi Arokoa da (XV. mendea). Gaur egunean ez du erabilpen erlijiosorik, eta esparru partikular batean dago.

## Itsasargia

Antzorizko lurmuturrean dago Lekeitioko itsasargi nagusia. 1862an eraikitakoa, gaur egun guztiz automatizatuta dago eta bertan itsas nabigazioari buruzko museo txiki bat bisita daiteke.
* Antzoriz II eta IV kobazuloak; Santa Katalina baseliza; eta Lekeitioko itsasargia.
* Antzoriz lurmuturra (Lekeitio). Santa Katalinako itsasargia eta baseliza.

## Erreferentziak

* 1 2 «D-1502 Faro del Cabo Santa Catalina (Lekeitio)» http://www.masmar.net/ (Noiz kontsultatua: 2018ko maiatzaren 26a).
* ↑ «Antzorizen oporretan (Lamiña D'Or)» http://actualid-ades.blogspot.com.es/ (Noiz kontsultatua: 2018ko maiatzaren 26a).
* ↑ BERGANZA GOCHI, Eduardo. ARRIBAS PASTOR, José Luis.. (2014). «La intervención arqueológica en el yacimiento de la cueva de Santa Catalina. Pp:7-24. In. BERGANZA, ARRIBAS et alii. 2014. La Cueva de Santa Catalina (Lekeitio, Bizkaia): La intervención arqueológica. Restos vegetales, animales y humanos.» Kobie Serie BAI (Bilbo) (4).
* ↑ «Antzorizko Santa Katalina baseliza» http://www.euskadi.eus/ (Noiz kontsultatua: 2018ko maiatzaren 26a).

## Kanpo estekak

* Datuak: Q54257531
* Multimedia: Antzoriz / Q54257531
# Antzoki Nazionala (Praga)

Antzoki Nazionala (txekieraz: Národní Divadlo) Txekiar Errepublikan dagoen Praga hiriburuko opera-antzokia da. Antzoki hau txekiar operaren egoitza nagusia da, baita txekiar historia eta arteen monumentu nazionala ere.

## Iruditegia

* Aurrealdeko sarrera
* Barnealdea
* Barnealdea
* Gauez

## Kanpo estekak

* Pragako Antzoki Nazionalaren webgunea (Txekieraz) (Ingelesez)
* Datuak: Q732697
* Multimedia: Národní divadlo (institution) / Q732697
# Antzora

Antzora Ibarrangeluko auzoa da. Laga eta Laidako hondartzak batzen dituen errepidearen bi alboetan kokaturik. 2006. urtean zehar Ibarrangeluko udalak auzoa Laidakoarekin batzeko asmoa erakutsi du.

## Inguru naturala

Antzoras hondartza Ibarrangeluko auzo honetan dago. Hondartzara heltzeko BI-3234 errepidean hasten den bide malkartsua hartu behar da. Marea baxua denean Laidako hondartzatik joatea ere badago.

## Ikus, gainera

* Ibarrangelu

## Kanpo estekak

* (Gaztelaniaz) Laida eta Antzorako auzoen batzeari buruz Deia egunkarian agerturiko albistea.
* Datuak: Q12253706
# Antzoki Zaharra (Donostia)

Antzoki Zaharra Donostia hiriko Parte Zaharrean dagoen antzoki bat da. Historian zehar hainbat birmoldaketa izan ditu eta 1930ean Udalak eraistea erabaki zuen oso egoera txarrean zegoelako. Lehenengo antzokia 1844 eta 1845 artean eraiki zuen Juan Ramon Etxebestek, neoklasizismo isabelinoko estilo baten arabera. Urte batzuk beranduago, 1883an Jose Goikoak berritu zuen. Egungo eraikina 1931koa da, eklektikoa kutsu klasizistarekin eta Udaleko arkitektoa izan zen Juan Rafael Aldaik egina.
Gaur egun bertan Nosferatu Zikloa, Zinema eta Giza Eskubideak Zikloa eta Fantasiazko eta Beldurrezko Astea ospatu ohi da, gainera Donostiako Zinemaldi garaian lehiaketara aurkezten diren filmak ere ikusgai izan ohi dira. 576 lagunentzako tokia du.

## Erreferentziak

* ↑ https://www.redescena.net/escenario/153/teatro-principal-de-san-sebastian/

## Bibliografia

* Miguel Arsuaga, Luis Sesé: Donostia-San Sebastián. Arkitekturako gida liburua. 1997
* Antonio Mendizabal Etxeberria: José Goikoa arquitecto, autor de San Sebastián. 2003

## Kanpo estekak

* Antzoki Zaharra. Donostiakultura.com
* Antzoki Zaharra. Ingeba.org
* Datuak: Q12253704
# Antzoki iluna

Antzoki iluna Bernardo Atxagak egindako antzezlan bilduma da, HABEk 1990ean argitaratua.

## Atalak

Zazpi ataletan banaturik daude eta 27 liburuxkatan:
* Amazonas ibaian barrena (9 liburuxka)
* Amaren maitasuna bezalakorik ez duzu inon aurkituko (4 liburuxka)
* Emakume bakartia (3 liburuxka)
* Pelotari zaharraren ajeak (liburuxka bat)
* Errugabeko txoriak ere erotzen dira sarean (2 liburuxka)
* Su-koloreko ilea zuen emakumea (2 liburuxka)
* Sara: Zumalakarregiren zelatari (6 liburuxka)

## Kanpo estekak

* Datuak: Q12253705
# Antzola

Antzola edo Antxola Nafarroako Pirinioetako mendia da, Auza mendilerroan dagoena. Nafarroa eta Nafarroa Beherea arteko mugan dago. Tontorraren erdian mugarria dauka.

## Abiapuntuak

* Izpegi (2 o.)
* Beartzun (2 o. 30 m.)

## Ikus, gainera

* Nafarroa Behereko mendien zerrenda

## Kanpo estekak

* Datuak: Q2852644
# Andaluziako Nazioarteko Unibertsitatea

Andaluziako Nazioarteko Unibertsitatea (gaztelaniaz: Universidad Internacional de Andalucía edo UNIA) Andaluziako unibertsitate publikoa da. 1994an sortu zuten, Andaluziako sistemako gainerako unibertsitateen osagarri moduan: graduondoko, master, doktorego eta prestakuntza espezializatuko irakaskuntza eskainiz. Andaluziako lau probintziatan ditu egoitza iraunkorrak: Huelvan, Jaénen, Málagan eta Sevillan.
Andaluziako Autonomia Erkidegoaren lege bidez sortutako erakunde publikoa da, eta irakaskuntzaren, ikerketa koordinatuaren eta nazioarteko eta eskualde arteko informazio zientifiko eta teknologiko interesgarria trukatzearen bidez zientzia, teknika eta kultura sortzen, garatzen, transmititzen eta kritikatzen laguntzeko sortu zuten.

## Kanpo estekak

* Datuak: Q4894042
* Multimedia: Universidad Internacional de Andalucía / Q4894042
# Andaluziar

Andaluziar (gaztelaniaz: andaluz) hegoaldeko Espainian bizi den etnia da, Andaluzian hain zuzen ere. RAEk andaluziera gaztelaniaren dialektotzat hartzen du.
XX. mendean diaspora zabala izan zuten Espainian zehar. 1951 eta 1975 artean, 1,7 milioi andaluziar migratu ziren, gehienak Madril eta Bartzelonarantz. 1991n Euskal Autonomia Erkidegoan 46.441 andaluziar bizi ziren.

## Erreferentziak

* ↑ Recaño Valverde, Joaquín. (1998). «La emigración andaluza en España» Boletín Económico de Andalucía (24).

## Kanpo estekak

* Datuak: Q3777040
* Multimedia: People of Andalusia / Q3777040
# Andaluziar kontzertua

Andaluziar kontzertua (gaztelaniaz: Concierto Andaluz) Joaquín Rodrigoren lau gitarra eta orkestrarako lana da, 1967an moldatua. Celedonio Romero kubatar gitarra-jotzaileak emandako agindua izan zen.

## Mugimenduak

* Tiempo de Bolero
* Adagio
* Allegretto

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q2991742
# Andaluziako Parlamentua

Andaluziako Parlamentua edo gaztelaniaz Parlamento de Andalucía, Andaluziako lurralde parlamentua da. Biltzarreko parlamentariak lau urteko eperako hautatzen dira sufragio unibertsalez. Andaluziako Juntaren barnean dago.
Andaluziako Parlamentuaren egoitza, Sevillako Bost Zaurien Ospitalean dago. Egungo presidentea Marta Bosquet da.

## Osaketa

Eskuineko irudian ikus daitekeen bezala, biltzarrak 109 diputatu ditu. Honela banatzen dira:
* Alderdi Sozialista 33 diputatu
* Alderdi Popularra 26 diputatu
* Ciudadanos 21 diputatu
* Adelante Andalucía 17 diputatu
* Vox 12 diputatu

## Presidenteak

* I. legealdia: Antonio Ojeda (PSOE)
* II. legealdia: Ángel Manuel López (PSOE)
* II. legealdia: José Antonio Marín (PSOE)
* III. legealdia: José Antonio Marín (PSOE)
* IV. legealdia: Diego Valderas (IU)
* V. legealdia: Javier Torres (PSOE)
* VI. legealdia: Javier Torres (PSOE)
* VII. legealdia: María del Mar Moreno (PSOE)
* VIII. legealdia: Fuensanta Coves (PSOE)
* IX. legealdia: Manuel Gracia (PSOE)
* X. legealdia: Juan Pablo Durán (PSOE)
* XI￼. legealdia: Marta Bosquet (C's)￼

## Oharrak

* ↑ 2020ko urrian Teresa Rodríguez eta Podemoseko beste diputatu batzuk Adelante Andalucía-tik kanporatuak izan ziren.
* ↑ 2020ko martxoan Vox-eko diputatu batek alderdia utzi eta FE-JONS alderdian sartu zen.

## Kanpo estekak

* Andaluziako Parlamentua (Gaztelaniaz)
* Datuak: Q2743388
* Multimedia: Parliament of Andalusia / Q2743388
# Andaluziako ereserkia

Andaluziako ereserkia (gaztelaniaz: Himno de Andalucía) José del Castillo Díazen konposaketa musikala da, Blas Infanteren hitzekin. Andaluziako autonomia erkidegoko ereserki ofiziala da, 1981eko autonomia estatutuko 3. artikuluan adierazten den bezala.

## Hitzak

| Gaztelaniaz | Euskaraz |
| La bandera blanca y verde | Bandera berde eta zuria |
| vuelve, tras siglos de guerra, | gudazko mendeen ondoren itzultzen da, |
| a decir paz y esperanza, | bakea eta itxaropena esatera, |
| bajo el sol de nuestra tierra. | gure lurreko eguzkiaren azpian. |
| ¡Andaluces, levantaos! | Andaluziarrak, altxa zaitezte! |
| ¡Pedid tierra y libertad! | Lurrak eta askatasuna eska itzazue! |
| ¡Sea por Andalucía libre, | Andaluzia aske, |
| España y la humanidad! | Espainia eta gizatasunarengatik izan dadila! |
| Los andaluces queremos | Andaluziarrok izan ginena |
| volver a ser lo que fuimos | izatera itzuli nahi dugu; |
| hombres de luz, que a los hombres, | gizonei gizonen arima eman zieten |
| alma de hombres les dimos. | argizko gizonak. |
| ¡Andaluces, levantaos! | Andaluziarrak, altxa zaitezte! |
| ¡Pedid tierra y libertad! | Lurrak eta askatasuna eska itzazue! |
| ¡Sea por Andalucía libre, España y la humanidad! | Andaluzia aske, Espainia eta gizatasunarengatik izan dadila! |
Oharra: Euskarazko itzulpena ez da ofiziala
Hitz ofizialak hauek badira ere, Blas Infantek, andaluziar aberriaren aitatzat hartzen denak, beste hitz batzuk erabili zituen hasiera batean. «Andaluzia aske, Espainia eta gizatasunarengatik izan dadila!» idatzi beharrean, hark «Andaluzia aske, herriak eta gizatasunarengatik izan dadila!» idatzi zuen, baina geroago, hitz horiek aldatzea eginarazi zuten hauek "espainiartzeko" helburuz.
Reincidentes taldearen bertsioa ezaguna egin zuen Euskal Herriko gazteriaren multzo batentzat.
Bestalde, hasierako Blas Infanteren bertsioa erabiltzen dute gaur egungo Andaluziako abertzaleak.

## Kanpo estekak

* Datuak: Q2080743
# Andaluziako futbol selekzioa

Andaluziako futbol selekzioa ( "La Verdiblanca" bezala ezaguna gaztelaniaz) Andaluziako (Espainia) futbol taldea da. Andaluziako Futbol Federazioak dauka talde honen ardura Andaluzian.

## Kanpo estekak

* (Gaztelaniaz) Andaluziako Futbol Federazioa
* (Gaztelaniaz) "Selecciones andaluzas, oficialidad, YA"
* Datuak: Q1125275
# Andaluziar errutilo

Andaluziar errutilo (Tropidophoxinellus alburnoides) Tropidophoxinellus generoko animalia da. Arrainen barruko Actinopterygii klasean sailkatzen da, Cyprinidae familian.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Tropidophoxinellus alburnoides», FishBase webgunean. Bertsioaren data: 2006(e)ko apirila.

## Ikus, gainera

* Tropidophoxinellus
* Cyprinidae

## Kanpo estekak

* FhisBase.org
* Datuak: Q21030115
* Multimedia: Squalius alburnoides / Q21030115
# Amblycipitidae

Amblycipitidae arrain siluriformeen familia da, hego eta ekialdeko Asiako ur gezetan bizi dena.

## Generoak

FishBaseren arabera, familiak egun 34 espezie ditu, 4 generotan banaturik:
* Amblyceps
* Liobagrus
* Nahangbagrus
* Xiurenbagrus

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org
* ↑ Chen, Xiaoping; Lundberg, John G.. (1995). «Xiurenbagrus, a New Genus of Amblycipitid Catfishes (Teleostei: Siluriformes), and Phylogenetic Relationships among the Genera of Amblycipitidae» Copeia (Copeia) 1995 (4): 780–800. doi:10.2307/1447027..

## Kanpo estekak

* Datuak: Q80307
* Multimedia: Amblycipitidae / Q80307
* Espezieak: Amblycipitidae
# Aphatarena

Aphatarena Nafarroa Behereko erreka da, Lihuriko ibaiadarra dena.

## Geografia

Amorotze-Zokotzen jaio eta Biduze arroko Lihuri ibaira isurtzen ditu bere urak.
Guztira 17 kilometroko luzera du.

## Zeharkatutako udalerriak

* Amorotze-Zokotze
* Arrueta-Sarrikota
* Behauze
* Bidaxune
* Martxueta
* Oragarre

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Sandre datu-basea

## Kanpo estekak

* Datuak: Q3368631
* Multimedia: Aphatarena / Q3368631
# Annie Famose

Annie Famose (Jurançon, 1944ko ekainaren 16a) frantziar eskiatzaile alpino ohi eta enpresaburua da. 1960ko hamarkadako Frantziako talde nazional ospetsuaren parte, bi olinpiar domina, munduko txapelketa eta Alpetar Eskiko Munduko Kopan bi garaipen ditu. Kirola utzi ondoren, industria arloan lan egin du.

## Kanpo estekak

* Datuak: Q437064
* Multimedia: Annie Famose / Q437064
# Annie Chapman

* Jack Tripa-ateratzailearen 5 biktima ofizialak
* Mary Ann Nichols
* Annie Chapman
* Elizabeth Stride
* Catherine Eddowes
* Mary Jane Kelly
Annie Chapman (London, 1841eko iraila – 1888ko irailaren 8a) ustez Jack Tripa-ateratzailearen bigarren biktima izan zen. Haren gorpua heriotzaren gauean bertan aurkitu zuten, goizaldeko 5:50etan.
# Annie Colère

Annie Colère 2022ko Blandine Lenoir frantziar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Otsaila. 1974. urtea. Ustekabean haurdun geratu da Annie, bi seme-alaben ama langilea, eta MLAC-ekin (Abortuaren eta Antisorgailuen Askatasunaren aldeko Mugimendua) jarri da harremanetan. Jakina da legez kanpoko abortuak egiten dituztela. Emakumeentzako laguntza konkretuan eta ezagutza partekatzean oinarritutako mugimendu berezi horrek harrera eginda, Annie abortuaren legearen onarpenaren aldeko borrokan sartuko da, eta bere bizitzari zentzu berri bat aurkituko dio.

## Aktoreak

* Laure Calamy : Annie
* Zita Hanrot : Hélène
* India Hair : Claudine
* Rosemary Standley : Monique
* Damien Chapelle : Jean
* Yannick Choirat : Philippe
* Louise Labèque : Caroline
* Florence Muller : Viviane
* Lucia Sanchez : Dolorès
* Éric Caravaca
* Pascale Arbillot
* Laurent Stocker
* Christelle Cornil
* Pauline Serieys : Marie-Pierre

## Erreferentziak

* ↑ «Annie Colère» Berria 2022-11-26 CC BY-SA 4.0 lizentziapean.

## Kanpo estekak

* Datuak: Q115411973
# Annie Easley

Annie J. Easley (Birmingham, Ameriketako Estatu Batuak, 1933ko apirilaren 23a - Cleveland, Ameriketako Estatu Batuak, 2011ko ekainaren 25a) informatikari teorikoa, matematikaria eta suziri-zientzialaria izan zen. NASAren Lewis Ikerketa Zentroan (gaur egungo Glenn Ikerketa Zentroan) egin zuen lan, bai eta horren aurretiko Aeronautikaren Aholku Batzorde Nazionalean (NACA) ere. Zentauro suziri-atalaren softwarea garatu zuen taldeko burua izan zen. Horrez gain, NASAn lan egin zuten lehendabiziko afro-amerikarretako bat izan zen. 2015ean Glenn Ikerketa Zentroaren Ospearen Aretoan sartu zuten, hilondoan. Haren omenez, 2021eko otsailaren 1ean, Nazioarteko Astronomia Elkarteak Easley izena eman zion Ilargiko krater bati.

## Kanpo estekak

* Datuak: Q11586
* Multimedia: Annie Easley / Q11586
# Annie Campbell-Orde

Annie Campbell-Orde (1995eko urriaren 5a) arraunean lehiatzen den emakume britainiarra da.
2024ko Parisko Olinpiar Jokoetan parte hartu zuen, eta brontzezko domina bat lortu zuen lemazaindun zortziko proban.
Bi zilarrezko domina irabazi zituen Europako Arraun Txapelketan, 2023 eta 2024 urteetan, biak lemazaindun zortziko proban.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 03 ! | Zortzi lemazainarekin |
| Europako Txapelketa ||||
| Urtea | Lekua | Domina | Proba |
| 2023 | Bled (Eslovenia) | 02 ! | Zortzi lemazainarekin |
| 2024 | Szeged (Hungaria) | 02 ! | Zortzi lemazainarekin |

## Erreferentziak

* 1 2 (Ingelesez) «World Rowing - Annie CAMPBELL-ORDE» World Rowing (Noiz kontsultatua: 2024-08-22).
* ↑ (Ingelesez) PARIS 2024 - Annie Campbell. .